《舞马篇》
唐代·薛曜

星精龙种竞腾骧，双眼黄金紫艳光。一朝逢遇升平代，

伏皂衔图事帝王。我皇盛德苞六宇，俗泰时和虞石拊。

昔闻九代有馀名，今日百兽先来舞。钩陈周卫俨旌旄，

钟鎛陶匏声殷地。承云嘈囋骇日灵，调露铿鈜动天驷。

奔尘飞箭若麟螭，蹑景追风忽见知。咀衔拉铁并权奇，

被服雕章何陆离。紫玉鸣珂临宝镫，青丝彩络带金羁。

随歌鼓而电惊，逐丸剑而飙驰。态聚ey还急，骄凝骤不移。

光敌白日下，气拥绿烟垂。婉转盘跚殊未已，

悬空步骤红尘起。惊凫翔鹭不堪俦，矫凤回鸾那足拟。

蘅垂桂裛香氛氲，长鸣汗血尽浮云。不辞辛苦来东道，

只为箫韶朝夕闻。阊阖间，玉台侧，承恩煦兮生光色。

鸾锵锵，车翼翼，备国容兮为戎饰。充云翘兮天子庭，

荷日用兮情无极。吉良乘兮一千岁，神是得兮天地期。

大易占云南山寿，zazb共乐圣明时。

作者简介：薛曜（？-704年），字异华，蒲州汾阴（今山西万荣县）人。唐朝大臣，中书令薛元超长子。世为儒雅之家，以文学知名，尚城阳公主。附会张易之，官至正谏大夫。著有《三教珠英》，文集二十卷，《全唐诗》收录五首。工于书法，成为瘦金体之祖。